Η ακμή δημιουργείται στους πόρους, αυτές τις μικρές τρυπούλες στην επιφάνεια του δέρματος. Από κάτω από τους πόρους υπάρχουν οι σμηγματογόνοι αδένες που παράγουν το σμήγμα, δηλαδή τη φυσική λίπανση στο δέρμα μας. Το πρόβλημα ξεκινά όταν οι πόροι φράσσουν. Το σμήγμα παγιδεύεται με νεκρά κύτταρα, οι αδένες συνεχίζουν να παράγουν extra σμήγμα το οποίο διεγείρει τα βακτήρια που φυσιολογικά υπάρχουν εκεί και έτσι προκαλείται πολλές φορές φλεγμονή και φυσικά αυτό το όμορφο εξογκωματάκι που ονομάζεται σπυράκι.